  Анжелика Тихонова корреспондент Ижкарысь гурт возёсъя кун академия Россиысь гурт возёсъя вузъёслэн рейтингазы 14-тӥ интые тубиз. Со сярысь ивортэ «Россия сегодня» иворъёсъя калыккуспо агентстволэн «Социальный навигатор» ӵектосэз. Кылем арын вуз 19-тӥ инты басьтэ вал. Гурт возёсъя академия уже интыяськыны ӵектон басьтӥсь выпускникъёсызлэсь лыдзэс 97,2 процентозь йылэтӥз. Со 2015-тӥ арынлэсь 0,25 процентлы тросгес. «Социальный навигатор» ӵектос озьы ик классической, инженерной, эм, гуманитарной но кивалтыны дышетӥсь вылӥ дышетскон юртъёс пӧлын рейтингъёс лэсьтӥз. Классической вузъёслэн рейтингазы Удмурт кун университет туэ 59-тӥ инты басьтӥз. Кылем арен ӵошатыса, 24 интылы улӥынгес. Озьы ик УдГУ-ынтрослы кулэсмиз уже интыяськыны ӵектон басьтӥсьёслэн лыдзы но - 48,1 процентозь  (кылем арын 81,8 процент вал). Техникая Михаил Калашников нимо кун университет техникая вузъёслэн рейтингазы 39-тӥ интыысь 40-тӥ интые лэзькиз. Отын дышетскемзы бере ужан интые лэзем студентъёслэн лыдзы 49,4 процентысь 19,1 процентозь усиз. Со вакытэ ик Ижысь кун эм академия эм вузъёс пӧлын 21-тӥ интыысь 17-тӥ интые ӝутскиз. Басьтэм ӧнерзыя ужась выпускникъёсызлэн лыдзы, кылем арын сямен ик, 100 процент луэ. Тегъёс: Дышетон УдГУ ИжГТУ ИжГСХА Удмуртия ИГМА  